16 in militêre hof oor rekrute se behandeling | Maroela Media
16 in militêre hof oor rekrute se behandeling
Altesaam 16 instrukteurs van die Infanterieskool in Oudtshoorn het Dinsdag in 'n militêre hof in die dorp verskyn, twee jaar nadat bewerings van mishandeling van rekrute teen hulle gemaak is, het Beeld Woensdag berig.
Die instrukteurs sluit in drie kapteins, drie adjudant-offisiere, vier korporaals en vier onderkorporaals.Van hul voorlopige aanklagte behels mishandeling van ondergeskiktes en gedrag tot nadeel van militêre dissipline.
Nie een van die skool se bestuur of senior offisiere is aangekla nie.
Hofverrigtinge het ewe skielik afgeskop nadat 'n interne raad van ondersoek vroeër bevind het dat niemand vir die vergrype by die skool of die dood van talle rekrute verantwoordelik gehou kan word nie.
Nosiviwe Mapisa-Nqakula, minister van verdediging, het die militêre ombudsman, lt.genl. Themba Matanzima, versoek om 'n ondersoek te doen. Die jongste ontwikkeling spruit uit dié ondersoek, en glo nie die weermag se eie ondersoek nie.
Ten minste tien rekrute was vir opleiding by die Infanterieskool toe hulle in die hospitaal opgeneem is nadat hulle vir sowat 34 uur aan strafopleiding onderwerp is.
Die instrukteurs het eers met die opleiding opgehou nadat drie van die rekrute bewusteloos geraak het.
In ander voorvalle is 'n rekruut dood weens blootstelling en een het haarself geskiet nadat sy as 'n "los vrou" gebrandmerk is.
Die saak is tot 20 April uitgestel.
In 'n afsonderlike saak moet brig.genl. Xolani Mankayi en kol. Nkhabu Nthejane, onderskeidelik die oud- en huidige bevelvoerder van die skool, weer op 10 April in die streekhof in Oudtshoorn verskyn nadat hulle glo 'n groep soldate uit die polisie se aanhouding probeer bevry het nadat hulle in 'n sjebien in hegtenis geneem is.
Video: Oscar, Krejcir speel sokker; ander gevangenes 'ongelukkig'
Brandstofpryse styg skerp voor Paasnaweek
Het aangemeld op Bethlehem vir 2 jaar diensplig, is medies geklasifiseer as G1K1, so jy gaan [email protected] Die RSM het aangekondig dat hy van vandag af vir jou verantwoordelik is, so hy is jou pa, jou ma, jou ouma en jou oupa, so as jy probleem het, kom praat jy met hom. Die volgende drie maande het ek ontwikkel van 'n tiener tot 'n man. Wat is die verskil tussen die weermag en troepe van daardie tyd teenoor vandag se weermag en troepe………?